اُس ہمہ گیر زلزلہ کے ابتدائی جھٹکوں ہی سے دہشت زدہ ہوکردودھ پلانے والی مائیں اپنے دودھ پیتے بچوں کو بھول جائیں گی ، حاملہ عورتوں کے حمل ساقط ہوجائیں گے ، اُس چیخ اور زلزلہ کی شدّت دم دبدم بڑھتی چلی جائے گی جس سے تمام انسان اور جانور مرنے شروع ہوجائیں گے یہاں تک کہ زمین و آسمان میں کوئی جاندار زندہ نہ بچے گا ، زمین پھٹ پڑے گی ، پہاڑ دھنی ہوئی روئی کی طرح اُڑتے پھریں گے ، ستارے اور سیارے ٹوٹ ٹوٹ کر گرپڑیں گے ، آفتاب کی روشنی فنا اور پورا عالَم تیرہ و تار ( تاریک)ہوجائے گا ، آسمانوں کے پرخچے اُڑجائیں گے اور پوری کائنات موت کی آغوش میں چلی جائے گی ۔
Entity: زلزلہ — Type: /event, /event/natural_disaster